සිම්බාබ්වේ ක්‍රිකට් කණ්ඩායමේ ශ්‍රී ලංකා තරග සංචාරය 2021-22

සිම්බාබ්වේ ක්‍රිකට් කණ්ඩායම 2022 ජනවාරි මාසයේදී ශ්‍රී ලංකාවේ සංචාරය කළේ එක්දින ජාත්‍යන්තර (එදිජා) තරඟ තුනකට ක්‍රීඩා කිරීම සඳහා ය. එදිජා තරඟමාලාව 2020-2023 අයිසීසී ක්‍රිකට් ලෝක කුසලාන සුපර් ලීගයේ කොටසක් විය.

මුලින්, සිම්බාබ්වේ කණ්ඩායම 2020 ඔක්තෝම්බර් මාසයේදී ශ්‍රී ලංකාවේ සංචාරය කිරීමට නියමිතව තිබුණේ එක්දින තරග තුනක් සහ විස්සයි20 ජාත්‍යන්තර (වි20ජා) තරග දෙකකට ක්‍රීඩා කිරීමටයි. 2018 දී ජාත්‍යන්තර ක්‍රිකට් කවුන්සිලය විසින් නිකුත් කරන ලද කාලසටහනේ කොටසක් ලෙස මෙම සංචාරය 2020 ඔක්තෝබර් මැද භාගයේදී තාවකාලිකව සැලසුම් කර තිබුණි. කෙසේ වෙතත්, තරගමාලාව සිදු නොවූ අතර පසුව 2022 ජනවාරි සඳහා නැවත සැලසුම් කරන ලදී. මිකී ආතර්ගේ කොන්ත්‍රාත් කාලය 2021 දෙසැම්බරයේ අවසන් වූ පසු 2022 ජනවාරි 4 වන දින රුමේෂ් රත්නායක ශ්‍රී ලංකාව සඳහා අතුරු ප්‍රධාන පුහුණුකරු ලෙස නම් කරන ලදී. 2021 අගෝස්තු සහ සැප්තැම්බර් මාසවලදී අයර්ලන්තයේ සහ ස්කොට්ලන්තයේ කළ සංචාර සඳහා කණ්ඩායම මෙහෙයවීමෙන් පසුව, ක්‍රේග් අර්වින් නැවතත් සංචාරය සඳහා සිම්බාබ්වේ නායකයා ලෙස නම් කරන ලදී.

ශ්‍රී ලංකාව ආරම්භක තරගය කඩුලු පහකින් ජය ගත්තේය. සිම්බාබ්වේ පිලේ ෂෝන් විලියම්ස් ශතකයක් සමගින් වැඩිම ලකුණුලාභියා විය. දෙවැනි තරගය ලකුණු 22කින් ජයගත් සිම්බාබ්වේ කණ්ඩායම තරගමාලාව සම කිරීමට සමත් විය. ශ්‍රී ලංකාවේ දසුන් ශානක ද ශතකයක් රැස් කළ නමුත් පළමු තරගයේ දී ෂෝන් විලියම්ස් වාගේම ශතක ලාභියා පරාජයට පත් විය. තරගමාලාවේ අවසන් තරගයේදී සිම්බාබ්වේ පිල ලකුණු 70කට දැවී ගියේය. ශ්‍රී ලංකාව ලකුණු 184කින් ජයග්‍රහණය කරමින් තරගමාලාව 2-1ක් ලෙස ජය ගැනීමට සමත් විය.

 සංචිත 
+එදිජා දසුන් ශානක (නා)
 චරිත් අසලංක
 අෂේන් බණ්ඩාර
 මිනෝද් භානුක
 දුෂ්මන්ත චමීර
 දිනේෂ් චන්දිමාල්
 නිරෝෂන් දික්වැල්ල
 ශිරාන් ප්‍රනාන්දු
 චාමික ගුණසේකර
 ප්‍රවීන් ජයවික්‍රම
 චාමික කරුණාරත්න
 කමිඳු මෙන්ඩිස්
 කුසල් මෙන්ඩිස්
 රමේෂ් මෙන්ඩිස්
 පැතුම් නිශ්ශංක
 නුවන් ප්‍රදීප්
 මහීෂ් තීක්ෂණ
 නුවන් තුෂාර
 ජෙෆ්රි වැන්ඩර්සේ ක්‍රේග් අර්වින්(නා)
 රයන් බර්ල්
 රෙගිස් චකබ්වා
 ටෙන්ඩායි චතාරා
 ලූක් ජොන්ග්වේ
 ටකුඩ්ස්වනෂේ කයිටනො
 ක්ලයිව් මැඩන්ඩේ
 වෙස්ලි මාදේවෙරේ
 වෙලින්ටන් මසකඩ්සා
 ටිනොටෙන්ඩා මුටොම්බොඩ්සි
 බ්ලෙසින්ග් මුසරබානි
 රිචඩ් නගාරව
 සිකන්දර් රාසා
 මිල්ටන් ෂුම්බා
 ෂෝන් විලියම්ස්
2022 ජනවාරි 7 වන දින ශ්‍රී ලංකා ක්‍රිකට් (SLC) විසින් නිරෝෂන් දික්වැල්ල, ධනුෂ්ක ගුණතිලක සහ කුසල් මෙන්ඩිස් ගේ තරග තහනම ඉවත් කරන ලදී. 2021 ජූලි මාසයේ එංගලන්ත සංචාරයේදී කොවිඩ්-19 ජෛව බුබුලු නීති කඩකිරීමෙන් පසුව ක්‍රීඩකයින්ට ජාත්‍යන්තර ක්‍රිකට් ක්‍රීඩාවෙන් වසරක තහනමක් පනවා තිබූ නමුත් ඔවුන්ගේ තහනම කලින් අවසන් වූ විට තේරීම සඳහා ලබා ගත හැකි විය.

තරගාවලියට පෙර, ශ්‍රී ලංකා කණ්ඩායමේ උප නායක, ධනංජය ද සිල්වා ඔහුගේ පළමු දරුවාගේ උපතත් සමඟ සංචාරයෙන් ඉවත් විය. ජනිත් ලියනගේ, කමිල් මිෂාර සහ අවිශ්ක ප්‍රනාන්දු කොවිඩ්-19 සඳහා ධනාත්මක බව පරීක්‍ෂා කිරීමෙන් පසුව, සංචාරයෙන් ඉවත් කරන ලදී. ලහිරු කුමාර සහ කලණ පෙරේරා දුර්වල ශාරීරික යෝග්‍යතා ප්‍රමිතීන් හේතුවෙන් තෝරා නොගන්නා ලදී. සිම්බාබ්වේ පුහුණුකරු ලාල්චන්ද් රාජ්පුත් ද තරගාවලියට පෙර ධනාත්මක බව පරීක්‍ෂා කළ අතර එයින් අදහස් කරන්නේ ඔහුට අවම වශයෙන් පළමු එක්දින තරග දෙක අහිමි වනු ඇති බවයි.

ශ්‍රී ලංකාව අෂේන් බණ්ඩාර, පුලින තරංග, නිමේෂ් විමුක්ති, ආෂියන් ඩැනියෙල්, අසිත ප්‍රනාන්දු සහ විශ්ව ප්‍රනාන්දු පොරොත්තු ක්‍රීඩකයන් ලෙස ද නම් කර ඇත. මිනෝද් භානුක ශ්‍රී ලංකා සංචිතයෙන් ඉවත් කරන ලද අතර, ඔහු වෙනුවට නිරෝෂන් දික්වැල්ල එකතු කරන ලද අතර, අශේන් බණ්ඩාර ද ඔවුන්ගේ ප්‍රධාන සංචිතයට එක් කරන ලදී.

 එදිජා තරගමාලාව 

 1 වන එදිජා තරගය 

 2 වන එදිජා තරගය 

 3 වන එදිජා තරගය 

 යොමු කිරීම් 

ප්‍රවර්ගය:ක්‍රිකට්
ප්‍රවර්ගය:සිම්බාබ්වේ ක්‍රිකට් කණ්ඩායමේ ශ්‍රී ලංකා තරග සංචාර
ප්‍රවර්ගය:2022